પરમશ્રદ્ધેય સ્વામીજીએ ગીતાની આ ટીકા કોઇ દાર્શનિક વિચારની દ્રષ્ટિએ અથવા પોતાની વિદ્વતાનું પ્રદર્શન કરવા માટે નથી લખી, પરંતુ સાધકોનું હિત કેવી રીતે થાય – એ દ્રષ્ટિએ લખી છે. પરમશાંતિની પ્રાપ્તિ ઇચ્છવાવાળા પ્રત્યેક સાધકને માટે, ચાહે તે કોઇ પણ દેશ, વેશ, ભાષા, મત, સંપ્રદાય વગેરેનો કેમ ન હોય, આ ટીકા મરેલાને સંજીવની બુટ્ટીની સમાન છે. આ ટીકાનું અધ્યયન કરવાથી હિન્દુ, બૌદ્ધ, જૈન, પારસી, મુસલમાન વગેરે બધા જ ધર્મોના અનુયાયીઓને પોતપોતાના મત અનુસાર જ ઉદ્ધારના ઉપાયો મળી જશે. આ ટીકામાં સાધકોને પોતાના ઉદ્દેશ્યની સિદ્ધિને માટે પૂરી સામગ્રી મળશે.